nibzard/narodne-novine-full-text-markdown huggingface dataset:
### NN 13/2022 (31.1.2022.), Uredba o proglašenju Posebnog rezervata »Lokve u Majkovima«

VLADA REPUBLIKE HRVATSKE

128

Na temelju članka 123. stavka 2. Zakona o zaštiti prirode (»Narodne novine«, br. 80/13., 15/18., 14/19. i 127/19.), Vlada Republike Hrvatske je na sjednici održanoj 27. siječnja 2022. donijela

UREDBU

O PROGLAŠENJU POSEBNOG REZERVATA »LOKVE U MAJKOVIMA«

Članak 1.

Ovom Uredbom proglašava se Posebni rezervat »Lokve u Majkovima« (u daljnjem tekstu: Posebni rezervat).

Članak 2.

(1) Posebni rezervat obuhvaća dvije lokve u Majkovima Donjim i lokvu u Prljevićima, a proglašava se radi očuvanja populacije riječne kornjače (Mauremys rivulata) koja je jedna od najrjeđih i najugroženijih vrsta gmazova u Republici Hrvatskoj.

(2) Posebni rezervat je prema svojim obilježjima herpetološki rezervat.

Članak 3.

Granice i položaj u prostoru Posebnog rezervata prikazani su na topografskoj karti iz Priloga I. ove Uredbe, a utvrđeni su geodetskom podlogom (Geo Vrtine d.o.o., Slano, 22. siječnja 2021.) iz Priloga II. ove Uredbe.

Članak 4.

(1) Posebni rezervat upisuje se u Upisnik zaštićenih područja kojeg vodi tijelo državne uprave nadležno za zaštitu prirode.

(2) Kartografski prikaz obuhvata Posebnog rezervata u analognom i digitalnom obliku čuva tijelo državne uprave nadležno za zaštitu prirode. U digitalnom obliku obuhvat Posebnog rezervata čuva se kao sloj geografskog informacijskog sustava (GIS) i javno je dostupan putem mrežnog portala Informacijskog sustava zaštite prirode – Bioportal (http://www.bioportal.hr/gis) kojeg vodi tijelo državne uprave nadležno za zaštitu prirode.

(3) Upis posebnog pravnog režima (posebni rezervat) u katastar i zemljišne knjige temelji se na geodetskoj podlozi iz članka 3. ove Uredbe, koja se u analognom i digitalnom obliku čuva pri tijelu državne uprave nadležnom za zaštitu prirode.

Članak 5.

(1) U Posebnom rezervatu dopuštene su poljoprivredne aktivnosti u zatečenom obimu i obavljanje djelatnosti kojima se održavaju ili poboljšavaju uvjeti važni za očuvanje svojstava zbog kojih je proglašen rezervatom.

(2) Tijelo državne uprave nadležno za zaštitu prirode može dopustiti provođenje zahvata u Posebnom rezervatu kojima se održavaju ili poboljšavaju uvjeti važni za očuvanje svojstava zbog kojih je proglašen rezervatom.

Članak 6.

Posebnim rezervatom upravlja Javna ustanova za upravljanje zaštićenim dijelovima prirode Dubrovačko-neretvanske županije.

Članak 7.

Prilozi I. i II. čine sastavni dio ove Uredbe.

Članak 8.

Pravilnik o zaštiti i očuvanju za Posebni rezervat »Lokve u Majkovima« donosi se u roku od godine dana od dana stupanja na snagu ove Uredbe.

Članak 9.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/21-03/49

Urbroj: 50301-05/14-22-3

Zagreb, 27. siječnja 2022.

Predsjednik
 mr. sc. Andrej Plenković, v. r.

PRILOG I.

GRANICA POSEBNOG REZERVATA »LOKVE U MAJKOVIMA«

![](/files/_web/sluzbeni-dio/2022/132268/images/3253.jpg)

PRILOG II.

GEODETSKA PODLOGA

![](/files/_web/sluzbeni-dio/2022/132268/images/3244.jpg)

![](/files/_web/sluzbeni-dio/2022/132268/images/3235.jpg)
### NN 13/2022 (31.1.2022.), Odluka o zajamčenom prinosu obveznih mirovinskih fondova za 2021. godinu

HRVATSKA AGENCIJA ZA NADZOR FINANCIJSKIH USLUGA

137

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12), primjenom odredbi članka 113. stavka 4. Zakona o obveznim mirovinskim fondovima (»Narodne novine« broj 19/14, 93/15, 64/18, 115/18 i 58/20) i članka 4. stavka 1. Pravilnika o načinu i roku izračuna zajamčenog prinosa obveznog mirovinskog fonda (»Narodne novine« broj 103/14), Hrvatska agencija za nadzor financijskih usluga na sjednici Upravnog vijeća održanoj 26. siječnja 2022. donijela je

ODLUKU

O ZAJAMČENOM PRINOSU OBVEZNIH MIROVINSKIH FONDOVA ZA 2021. GODINU

Članak 1.

(1) Referentni prinos obveznih mirovinskih fondova kategorije A za 2021. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije A za razdoblje od prethodne tri kalendarske godine iznosi 8,724 %.

(2) Zajamčeni prinos obveznih mirovinskih fondova kategorije A za 2021. godinu utvrđen u visini referentnog prinosa za fondove kategorije A umanjenog za dvanaest postotnih bodova iznosi -3,276 %.

Članak 2.

(1) Referentni prinos obveznih mirovinskih fondova kategorije B za 2021. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije B za razdoblje od prethodne tri kalendarske godine iznosi 5,748 %.

(2) Zajamčeni prinos obveznih mirovinskih fondova kategorije B za 2021. godinu utvrđen u visini referentnog prinosa za fondove kategorije B umanjenog za šest postotnih bodova iznosi -0,252 %.

Članak 3.

(1) Referentni prinos obveznih mirovinskih fondova kategorije C za 2021. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije C za razdoblje od prethodne tri kalendarske godine iznosi 2,324 %.

(2) Zajamčeni prinos obveznih mirovinskih fondova kategorije C za 2021. godinu utvrđen u visini referentnog prinosa za fondove kategorije C umanjenog za tri postotna boda iznosi -0,676 %.

Članak 4.

Ova Odluka stupa na snagu prvoga dana od dana objave u »Narodnim novinama«.

Klasa: 011-01/22-03/02

Ubroj: 326-01-40-41-22-1

Zagreb, 26. siječnja 2022.

Predsjednik
 Upravnog vijeća

dr. sc. Ante Žigman, v. r.
### NN 13/2022 (31.1.2022.), Odluka o izmjeni Odluke o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

132

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 31. siječnja 2022., donosi

ODLUKU

O IZMJENI ODLUKE O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

U Odluci o načinu organizacije javnog prijevoza putnika radi sprječavanja širenja bolesti COVID-19 (»Narodne novine« broj 143/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21, 100/21, 106/21, 112/21, 117/21, 121/21, 129/21, 138/21 i 145/21) točka V. mijenja se i glasi:

»Nužne epidemiološke mjere iz ove Odluke određuju se u trajanju do 28. veljače 2022.«.

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprječavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 1. veljače 2022.

Klasa: 810-06/20-01/7

Urbroj: 511-01-300-22-486

Zagreb, 31. siječnja 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 13/2022 (31.1.2022.), Odluka o izmjenama Odluke o nužnoj epidemiološkoj mjeri obveznog korištenja maski za lice ili medicinskih maski

STOŽER CIVILNE ZAŠTITE REPUBLIKE HRVATSKE

134

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 31. siječnja 2022., donosi

ODLUKU

O IZMJENAMA ODLUKE O NUŽNOJ EPIDEMIOLOŠKOJ MJERI OBVEZNOG KORIŠTENJA MASKI ZA LICE ILI MEDICINSKIH MASKI

I.

U Odluci o nužnoj epidemiološkoj mjeri obveznog korištenja maski za lice ili medicinskih maski (»Narodne novine« broj 75/21, 86/21, 90/21, 95/21, 100/21, 106/21, 112/21, 117/21, 121/21, 129/21, 138/21 i 145/21) u točki II. podstavak 14. mijenja se i glasi:

» – i u drugim prostorima ili okolnostima kada je to propisano drugim odlukama Stožera civilne zaštite Republike Hrvatske.«

II.

U točki III. riječi: »te u svim okolnostima kada je osigurano da se na javnom događanju ili okupljanju, odnosno u određenom prostoru nalaze samo osobe koje posjeduju EU digitalnu COVID potvrdu« brišu se.

III.

Točka VI. mijenja se i glasi:

»Nužna epidemiološka mjera iz ove Odluke određuje se u trajanju do 28. veljače 2022.«.

IV.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprječavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

V.

Ova Odluka objavit će se u »Narodnim novinama«, a stupa na snagu 1. veljače 2022.

Klasa: 810-06/20-01/7

Urbroj: 511-01-300-22-488

Zagreb, 31. siječnja 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 13/2022 (31.1.2022.), Odluka o izmjeni Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprečavanja prijenosa bolesti COVID-19 putem okupljanja

Stožer civilne zaštite Republike Hrvatske

131

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine«, br. 79/07., 113/08., 43/09., 130/17., 114/18., 47/20., 134/20. i 143/21.) i članka 22.a Zakona o sustavu civilne zaštite (»Narodne novine«, br. 82/15., 118/18., 31/20. i 20/21.) te članka 9.a Zakona o ugostiteljskoj djelatnosti (»Narodne novine«, br. 85/15., 121/16., 99/18., 25/19., 98/19., 32/20. i 42/20.) i članka 57.a Zakona o trgovini (»Narodne novine«, br. 87/08., 116/08., 76/09., 114/11., 68/13., 30/14., 32/19., 98/19. i 32/20.) Stožer civilne zaštite Republike Hrvatske, 31. siječnja 2022., donosi

ODLUKU

O IZMJENI ODLUKE O NUŽNIM EPIDEMIOLOŠKIM MJERAMA KOJIMA SE OGRANIČAVAJU OKUPLJANJA I UVODE DRUGE NUŽNE EPIDEMIOLOŠKE MJERE I PREPORUKE RADI SPRJEČAVANJA PRIJENOSA BOLESTI COVID-19 PUTEM OKUPLJANJA

I.

U Odluci o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja (»Narodne novine«, br. 119/21., 129/21., 138/21., 142/21., 145/21. i 4/22) točka XIV. mijenja se i glasi:

»Nužne epidemiološke mjere iz ove Odluke određuju se u trajanju do 28. veljače 2022.«

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprječavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 1. veljače 2022.

Klasa: 810-06/20-01/7

Urbroj: 511-01-300-22-485

Zagreb, 31. siječnja 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 13/2022 (31.1.2022.), Odluka o izmjeni Odluke o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima

STOŽER CIVILNE ZAŠTITE REPUBLIKE HRVATSKE

133

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 31. siječnja 2022., donosi

ODLUKU

O IZMJENI ODLUKE O UVOĐENJU POSEBNE ORGANIZACIJE RADA ZA DJELATNOST TRGOVINE KOJA SE OBAVLJA U PRODAVAONICAMA I TRGOVAČKIM CENTRIMA

I.

U Odluci o uvođenju posebne organizacije rada za djelatnost trgovine koja se obavlja u prodavaonicama i trgovačkim centrima (»Narodne novine« broj 138/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21, 100/21, 106/21, 112/21, 117/21, 121/21, 129/21, 138/21 i 145/21) točka X. mijenja se i glasi:

»Nužne epidemiološke mjere iz ove Odluke određuju se u trajanju do 28. veljače 2022.«.

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprječavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 1. veljače 2022.

Klasa: 810-06/20-01/7

Urbroj: 511-01-300-22-487

Zagreb, 31. siječnja 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 14/2022 (2.2.2022.), Odluka o imenovanju zamjenika općinske državne odvjetnice u Općinskom državnom odvjetništvu u Vinkovcima

Državnoodvjetničko vijeće

142

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/19) na 61. sjednici Vijeća održanoj 11. siječnja 2022., jednoglasno

odlučilo je

I. Za zamjenika općinske državne odvjetnice u Općinskom državnom odvjetništvu u Vinkovcima imenuje se ARTUR ILIN, viši državnoodvjetnički savjetnik – specijalist u Općinskom državnom odvjetništvu u Vinkovcima.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-24/2021

Zagreb, 11. siječnja 2022.

Predsjednik
 Državnoodvjetničkog vijeća
 Darko Klier, v. r.
### NN 14/2022 (2.2.2022.), Plan prijma u državnu službu Državnog ureda za reviziju za 2022.

Državni ured za reviziju

141

Na temelju odredaba članaka 16. i 27. Zakona o Državnom uredu za reviziju (»Narodne novine« 25/19) i članka 43. stavka 2. točka c. Zakona o državnim službenicima (»Narodne novine« 92/05, 142/06, 77/07, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 1/15, 138/15, 61/17, 70/19 i 98/19), a sukladno Državnom proračunu Republike Hrvatske za 2022. godinu (»Narodne novine« 140/21), glavni državni revizor donosi

PLAN

PRIJMA U DRŽAVNU SLUŽBU
 DRŽAVNOG UREDA ZA REVIZIJU
 ZA 2022.

I.

Ovim Planom prijma utvrđuje se prijam u državnu službu državnih revizora i službenika u Državni ured za reviziju tijekom 2022.

II.

Utvrđuje se da je Pravilnikom o unutarnjem redu Državnog ureda za reviziju predviđeno zapošljavanje ukupno 370 zaposlenika, a zaposleno je 298 zaposlenika.

III.

U Državnom uredu za reviziju u 2022. planira se prijam na neodređeno vrijeme:

– 21 (dvadeset jedan) revizora/revizorica – službenik/službenica sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem

– 1 (jedan) službenik/službenica sa završenim preddiplomskim sveučilišnim studijem ili stručnim studijem u trajanju od najmanje tri godine

– 3 (tri) službenika/službenice srednje stručne spreme.

IV.

Na temelju ovog Plana prijma slobodna radna mjesta popunjavat će se putem javnog natječaja koji će biti posebno objavljen i premještaja.

V.

Financijska sredstva za planirani prijam u državnu službu, u skladu s odredbama članka 4. stavka 1. i 2. Zakona o Državnom uredu za reviziju, planirana su Financijskim planom Državnog ureda za reviziju za 2022. i osigurana u Državnom proračunu Republike Hrvatske za 2022. godinu.

VI.

Ovaj Plan prijma stupa na snagu danom objave, a objavit će se u »Narodnim novinama« i na mrežnim stranicama Ministarstva pravosuđa i uprave i Državnog ureda za reviziju.

Klasa: 112-01/22-01/1

Urbroj: 613-01-01-22-1

Zagreb, 28. siječnja 2022.

Glavni državni revizor
 mr. Ivan Klešić, dipl. oec., v. r.
### NN 16/2022 (4.2.2022.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

149

Na temelju članka 81. Ustava Republike Hrvatske i članka 14. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 28. siječnja 2022. donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA
 U HRVATSKOM SABORU

Dana 4. siječnja 2022. prestalo je mirovanje zastupničkog mandata zastupniku LUKI BRČIĆU.

VINKO ZULIM prestao je obnašati zastupničku dužnost zamjenika zastupnika 4. siječnja 2022.

Klasa: 021-14/21-01/24
 Zagreb, 28. siječnja 2022.

Predsjednik
 Hrvatskoga sabora
 Gordan Jandroković, v. r.
### NN 16/2022 (4.2.2022.), Odluka o razrješenju i izboru člana Odbora za obranu Hrvatskoga sabora

HRVATSKI SABOR

150

Na temelju članka 81. Ustava Republike Hrvatske i članaka 46. i 72. Poslovnika Hrvatskoga sabora, Hrvatski sabor na sjednici 28. siječnja 2022. donio je

ODLUKU

O RAZRJEŠENJU I IZBORU ČLANA ODBORA ZA OBRANU HRVATSKOGA SABORA

I.

Razrješuje se član Odbora za obranu Hrvatskoga sabora VINKO GRGIĆ.

II.

Za člana Odbora za obranu Hrvatskoga sabora bira se ARSEN BAUK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/05
 Zagreb, 28. siječnja 2022.

Predsjednik
 Hrvatskoga sabora
 Gordan Jandroković, v. r.
### NN 16/2022 (4.2.2022.), Odluka o imenovanju predsjednika i članova Odbora »Nagrade Vladimir Nazor« i prestanku mandata predsjednika i članova Odbora »Nagrade Vladimir Nazor«

HRVATSKI SABOR

155

Na temelju članka 81. Ustava Republike Hrvatske i članka 6. Zakona o »Nagradi Vladimir Nazor« (»Narodne novine«, br. 27/91.) Hrvatski sabor na sjednici 28. siječnja 2022. donio je

ODLUKU

O IMENOVANJU PREDSJEDNIKA I ČLANOVA ODBORA »NAGRADE VLADIMIR NAZOR« I PRESTANKU MANDATA PREDSJEDNIKA I ČLANOVA ODBORA
 »NAGRADE VLADIMIR NAZOR«

I.

Za predsjednika Odbora »Nagrade Vladimir Nazor« imenuje se akademik ZVONKO KUSIĆ.

II.

Za članove Odbora »Nagrade Vladimir Nazor« imenuju se:

– BRANKA CVITKOVIĆ

– prof. dr. sc. HELENA SABLIĆ TOMIĆ

– akademik FRANO PARAĆ

– BRANKO SCHMIDT

– prof. art. TOMISLAV BUNTAK

– doc. dr. art. IVANA BAKAL

– LEONARD JAKOVINA

– MAJA FURLAN ZIMMERMANN.

III.

Predsjedniku Odbora »Nagrade Vladimir Nazor« akademiku Zvonku Kusiću i članovima Odbora »Nagrade Vladimir Nazor« akademiku Zlatanu Vrkljanu, Branki Cvitković, prof. dr. sc. Heleni Sablić Tomić, akademiku Frani Paraću, Goranu Raki, Dinki Jeričević, Milku Šparembleku i Branku Schmidtu koji su imenovani Odlukom o imenovanju predsjednika i članova Odbora »Nagrade Vladimir Nazor« i prestanku mandata predsjednika i članova Odbora »Nagrade Vladimir Nazor« (»Narodne novine«, br. 24/20.), istekom zakonskog roka od dvije godine, 11. ožujka 2022. istječe mandat za obnašanje dužnosti na koju su imenovani.

IV.

Ova Odluka objavit će se u »Narodnim novinama«, a stupa na snagu 11. ožujka 2022.

Klasa: 021-04/22-07/03
 Zagreb, 28. siječnja 2022.

Predsjednik
 Hrvatskoga sabora
 Gordan Jandroković, v. r.
### NN 16/2022 (4.2.2022.), Odluka o izboru i prestanku mandata člana Odbora za obitelj, mlade i sport Hrvatskoga sabora

HRVATSKI SABOR

152

Na temelju članka 81. Ustava Republike Hrvatske i članaka 46. i 88. Poslovnika Hrvatskoga sabora, Hrvatski sabor na sjednici 28. siječnja 2022. donio je

ODLUKU

O IZBORU I PRESTANKU MANDATA ČLANA ODBORA ZA OBITELJ, MLADE I SPORT HRVATSKOGA SABORA

I.

Za člana Odbora za obitelj, mlade i sport Hrvatskoga sabora bira se LUKA BRČIĆ.

II.

Dana 4. siječnja 2022. dužnost člana Odbora za obitelj, mlade i sport Hrvatskoga sabora prestao je obnašati VINKO ZULIM, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/22-03/03
 Zagreb, 28. siječnja 2022.

Predsjednik
 Hrvatskoga sabora
 Gordan Jandroković, v. r.
### NN 16/2022 (4.2.2022.), Odluka o izboru potpredsjednika, izboru i prestanku mandata člana Odbora za pomorstvo, promet i infrastrukturu Hrvatskoga sabora

HRVATSKI SABOR

154

Na temelju članka 81. Ustava Republike Hrvatske i članaka 46. i 104. Poslovnika Hrvatskoga sabora, Hrvatski sabor na sjednici 28. siječnja 2022. donio je

ODLUKU

O IZBORU POTPREDSJEDNIKA, IZBORU I PRESTANKU MANDATA ČLANA ODBORA ZA POMORSTVO, PROMET I INFRASTRUKTURU HRVATSKOGA SABORA

I.

Za potpredsjednika Odbora za pomorstvo, promet i infrastrukturu Hrvatskoga sabora bira se DAMIR BAJS.

II.

Za člana Odbora za pomorstvo, promet i infrastrukturu Hrvatskoga sabora bira se GARI CAPPELLI.

III.

Dana 4. siječnja 2022. dužnost člana Odbora za pomorstvo, promet i infrastrukturu Hrvatskoga sabora prestao je obnašati VINKO ZULIM, zbog prestanka zastupničkog mandata.

IV.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/02
 Zagreb, 28. siječnja 2022.

Predsjednik
 Hrvatskoga sabora
 Gordan Jandroković, v. r.
### NN 16/2022 (4.2.2022.), Odluka o razrješenju i izboru člana Odbora za turizam Hrvatskoga sabora

HRVATSKI SABOR

151

Na temelju članka 81. Ustava Republike Hrvatske i članaka 46. i 78. Poslovnika Hrvatskoga sabora, Hrvatski sabor na sjednici 28. siječnja 2022. donio je

ODLUKU

O RAZRJEŠENJU I IZBORU ČLANA ODBORA ZA TURIZAM HRVATSKOGA SABORA

I.

Razrješuje se član Odbora za turizam Hrvatskoga sabora dr. sc. SINIŠA HAJDAŠ DONČIĆ.

II.

Za člana Odbora za turizam Hrvatskoga sabora bira se VINKO GRGIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/04
 Zagreb, 28. siječnja 2022.

Predsjednik
 Hrvatskoga sabora
 Gordan Jandroković, v. r.
### NN 16/2022 (4.2.2022.), Odluka o izboru člana Odbora za zaštitu okoliša i prirode Hrvatskoga sabora

HRVATSKI SABOR

153

Na temelju članka 81. Ustava Republike Hrvatske i članaka 46. i 96. Poslovnika Hrvatskoga sabora, Hrvatski sabor na sjednici 28. siječnja 2022. donio je

ODLUKU

O IZBORU ČLANA ODBORA ZA ZAŠTITU OKOLIŠA I PRIRODE HRVATSKOGA SABORA

I.

Za člana Odbora za zaštitu okoliša i prirode Hrvatskoga sabora bira se DARIO ZUROVEC.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/01
 Zagreb, 28. siječnja 2022.

Predsjednik
 Hrvatskoga sabora
 Gordan Jandroković, v. r.
### NN 16/2022 (4.2.2022.), Odluka o usklađenju sredstava jamstvenog pologa za 2022. godinu

Hrvatska agencija za nadzor financijskih usluga

176

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12) te primjenom odredbe članka 112. stavka 2. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18 i 58/20), Hrvatska agencija za nadzor financijskih usluga na sjednici Upravnog vijeća održanoj 1. veljače 2022. donijela je

ODLUKU

O USKLAĐENJU SREDSTAVA JAMSTVENOG POLOGA ZA 2022. GODINU

Članak 1.

(1) Mirovinsko društvo dužno je za svakih deset tisuća članova iznad pedeset tisuća članova svih kategorija obveznih mirovinskih fondova kojima upravlja održavati jamstveni polog najmanje u vrijednosti osnovice koju čini iznos od milijun kuna usklađen prema indeksu potrošačkih cijena, na temelju podataka Državnog zavoda za statistiku, pri čemu je baza za izračun 2002. godina.

(2) Državni zavod za statistiku je objavio kako su cijene dobara i usluga za osobnu potrošnju u prosincu 2021. godine, u odnosu na prosinac 2020. godine, više za 5,5% odnosno da indeks potrošačkih cijena za 2020. godinu iznosi 105,5.

(3) Osnovica iz stavka 1. ovoga članka za 2022. godinu iznosi 1.471.066,69 kn.

(4) Usklađenje sredstava jamstvenog pologa prema utvrđenoj osnovici za 2022. godinu iz stavka 3. ovoga članka, mirovinsko društvo dužno je izvršiti u roku 15 dana od dana stupanja na snagu ove Odluke.

(5) Mirovinsko društvo dužno je Hrvatskoj agenciji za nadzor financijskih usluga dostaviti dokaze o stanju jamstvenog pologa i usklađenju izvršenom u skladu s ovom Odlukom.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-01/22-03/03
 Ubroj: 326-01-40-41-22-1
 Zagreb, 1. veljače 2022.

Predsjednik Upravnog vijeća
 dr. sc. Ante Žigman, v. r.
### NN 16/2022 (4.2.2022.), Odluka o dopuni Odluke o utvrđivanju Popisa posebno skupih lijekova

HRVATSKI ZAVOD ZA ZDRAVSTVENO OSIGURANJE

174

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak, 119/18., 32/19., 62/19., 94/19., 104/19., 22/20., 84/20., 123/20., 147/20., 12/21., 45/21., 62/21., 144/21. i 10/22.) Upravno vijeće Hrvatskog zavoda za zdravstveno osiguranje na 45. sjednici održanoj 31. siječnja 2022. godine donijelo je

ODLUKU

O DOPUNI ODLUKE O UTVRĐIVANJU POPISA POSEBNO SKUPIH LIJEKOVA

Članak 1.

U Odluci o utvrđivanju Popisa posebno skupih lijekova (»Narodne novine«, broj 6/22.) u Popisu iz članka 1. stavka 3., »1. dio« dodaju se nove šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| L01FD01 061 | trastuzumab | Herceptin (samo za Ca dojke) | boč. 1x150 mg |
| L01FD01 062 | trastuzumab | Herceptin (samo za Ca dojke) | otop. za supkut. inj., boč. 1x600 mg/5 ml |
| L01FD01 071 | trastuzumab | Herzuma (samo za Ca dojke) | boč. 1x150 mg |
| L01FD01 072 | trastuzumab | Ogivri (samo za Ca dojke) | boč. 1x150 mg |
| L01FD01 081 | trastuzumab | Kanjinti (samo za Ca dojke) | boč. 1x150 mg |
| L01FD01 082 | trastuzumab | Kanjinti (samo za Ca dojke) | boč. 1x420 mg |
| L01FD01 083 | trastuzumab | Trazimera (samo za Ca dojke) | boč. 1x150 mg |
| L01FD01 084 | trastuzumab | Zercepac (samo za Ca dojke) | boč. 1x150 mg |
| L01FD01 085 | trastuzumab | Zercepac (samo za Ca dojke) | boč. 1x60 mg |
| L01FD01 086 | trastuzumab | Zercepac (samo za Ca dojke) | boč. 1x420 mg |

«.

Članak 2.

Ova Odluka objavljuje se u »Narodnim novinama«, a stupa na snagu 10. veljače 2022. godine.

Klasa: 025-04/22-01/26
 Urbroj: 338-01-01-22-01
 Zagreb, 31. siječnja 2022.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 16/2022 (4.2.2022.), Rješenje o imenovanju lučkog kapetana Lučke kapetanije Osijek u Upravi sigurnosti plovidbe u Ministarstvu mora, prometa i infrastrukture

VLADA REPUBLIKE HRVATSKE

160

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), a u vezi s člankom 22. Zakona o lučkim kapetanijama (»Narodne novine«, br. 118/18.) Vlada Republike Hrvatske je na sjednici održanoj 27. siječnja 2022. donijela

RJEŠENJE

O IMENOVANJU LUČKOG KAPETANA LUČKE KAPETANIJE OSIJEK U UPRAVI SIGURNOSTI PLOVIDBE U MINISTARSTVU MORA, PROMETA I INFRASTRUKTURE

Imenuje se DRAGAN MIJIĆ, lučkim kapetanom Lučke kapetanije Osijek u Upravi sigurnosti plovidbe u Ministarstvu mora, prometa i infrastrukture, na razdoblje od pet godina.

Klasa: UP/I 080-02/22-01/08

Urbroj: 50301-15/07-22-02

Zagreb, 27. siječnja 2022.

Predsjednik
 mr. sc. Andrej Plenković, v. r.
### NN 16/2022 (4.2.2022.), Odluka o materijalnim i nematerijalnim pravima, drugim naknadama te visini osnovice za obračun plaće državnih službenika i namještenika

VLADA REPUBLIKE HRVATSKE

158

Na temelju odredbi članaka 8. i 31. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 144. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12., 37/13., 38/13., 138/15. – Oduka Ustavnog suda Republike Hrvatske, 61/17., 70/19. i 98/19.) i članka 108. Zakona o državnim službenicima i namještenicima (»Narodne novine«, br. 27/01., 92/05., 86/08., 28/10. i 74/10.), Vlada Republike Hrvatske je na sjednici održanoj 3. veljače 2022. donijela

ODLUKU

O MATERIJALNIM I NEMATERIJALNIM PRAVIMA, DRUGIM NAKNADAMA TE VISINI OSNOVICE ZA OBRAČUN PLAĆE DRŽAVNIH SLUŽBENIKA I NAMJEŠTENIKA

I.

Sva materijalna i nematerijalna prava koja su državni službenici i namještenici iz rada i po osnovi rada ostvarivali temeljem Kolektivnog ugovora za državne službenike i namještenike (»Narodne novine«, br. 112/17., 12/18., 2/19., 119/19. i 66/20. – u daljnjem tekstu: Kolektivni ugovor) priznavat će se i primjenjivati u istom opsegu i nakon isteka produžene primjene pravnih pravila sadržanih u Kolektivnom ugovoru.

II.

Materijalna prava i druge naknade, ugovorene Kolektivnim ugovorom isplaćivat će se, nakon isteka produžene primjene pravnih pravila sadržanih u Kolektivnom ugovoru, u visini i na način na koji su ugovorene.

III.

Osnovica za obračun plaće za državne službenike i namještenike utvrđuje se u visini od 6.044,51 kune bruto i primjenjuje se počevši s plaćom za mjesec veljaču 2022., koja se isplaćuje u mjesecu ožujku 2022.

IV.

Ova Odluka objavit će se u »Narodnim novinama«, a stupa na snagu 10. veljače 2022. i važi do sklapanja novog kolektivnog ugovora kojim se utvrđuju prava i obveze iz rada i po osnovi rada državnih službenika i namještenika.

Klasa: 022-03/22-04/26

Urbroj: 50301-05/20-22-2

Zagreb, 3. veljače 2022.

Predsjednik
 mr. sc. Andrej Plenković, v. r.
### NN 16/2022 (4.2.2022.), Odluka o imenovanju sutkinje Općinskog suda u Đakovu

Državno sudbeno vijeće

166

Na temelju članka 56. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Mirte Matić te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Lidije Vidjak i prof. dr. sc. Maria Vinkovića, članova Vijeća, na 66. sjednici održanoj 2. prosinca 2021., donijelo je

ODLUKU

Za sutkinju Općinskog suda u Đakovu imenuje se:

IVANKA BANOVIĆ, viša sudska savjetnica – specijalistica u Općinskom sudu u Đakovu.

Broj: IS-12/21-11

Zagreb, 2. prosinca 2021.

Državno sudbeno vijeće
 Mirta Matić, v. r.
### NN 16/2022 (4.2.2022.), Odluka o imenovanju sutkinja Županijskog suda u Vukovaru

DRŽAVNO SUDBENO VIJEĆE

171

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić, Lidije Vidjak i prof. dr. sc. Maria Vinkovića, članova Vijeća, na 64. sjednici, održanoj 4. studenoga 2021., donijelo je

ODLUKU

Za sutkinje Županijskog suda u Vukovaru imenuju se:

1. ANICA FILIPOVIĆ, sutkinja Općinskog suda u Vukovaru i

2. KLAUDIJA GRUBIŠIĆ, sutkinja Općinskog suda u Vukovaru.

Broj: IS-23/21-8

Zagreb, 4. studenoga 2021.

Predsjednik
 Državnog sudbenog vijeća
 Darko Milković, v. r.
### NN 16/2022 (4.2.2022.), Odluka o imenovanju suca Županijskog suda u Dubrovniku

DRŽAVNO SUDBENO VIJEĆE

170

Na temelju članka 55. stavak 1. i stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić, Lidije Vidjak i prof. dr. sc. Maria Vinkovića, članova Vijeća, na 64. sjednici, održanoj 4. studenoga 2021., donijelo je

ODLUKU

Za suca Županijskog suda u Dubrovniku imenuje se NIKŠA LUČIĆ, sudac Općinskog suda u Dubrovniku.

Broj: IS-18/21-5

Zagreb, 4. studenoga 2021.

Predsjednik
 Državnog sudbenog vijeća
 Darko Milković, v. r.
### NN 16/2022 (4.2.2022.), Odluka o imenovanju sutkinje Općinskog suda u Požegi

DRŽAVNO SUDBENO VIJEĆE

168

Na temelju članka 56. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Mirte Matić te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Mirte Matić, Lidije Vidjak i prof. dr. sc. Maria Vinkovića, članova Vijeća, na 66. sjednici održanoj 2. prosinca 2021., donijelo je

ODLUKU

Za sutkinju Općinskog suda u Požegi imenuje se:

MELITA ADAMEK MLINAC, viša sudska savjetnica u Općinskom sudu u Slavonskom Brodu.

Broj: IS-12/21-11

Zagreb, 2. prosinca 2021.

Državno sudbeno vijeće
 Mirta Matić, v. r.
### NN 16/2022 (4.2.2022.), Odluka o imenovanju sutkinja Općinskog suda u Pazinu

DRŽAVNO SUDBENO VIJEĆE

167

Na temelju članka 56. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić, Lidije Vidjak i prof. dr. sc. Maria Vinkovića, članova Vijeća, na 64. sjednici održanoj 4. studenoga 2021., donijelo je

ODLUKU

Za sutkinje Općinskog suda u Pazinu imenuju se:

1. NINA CIGLENEČKI, viša sudska savjetnica u Općinskom sudu u Puli – Pola,

2. PAVICA GULIŠIJA BREČEVIĆ, viša sudska savjetnica – specijalistica u Općinskom sudu u Pazinu i

3. MIHAELA KALIGARI HEK, sudska savjetnica u Općinskom sudu u Pazinu.

Broj: IS-7/21-15

Zagreb, 4. studenoga 2021.

Predsjednik
 Državnog sudbenog vijeća
 Darko Milković, v. r.
### NN 16/2022 (4.2.2022.), Odluka o imenovanju sutkinje Općinskog suda u Varaždinu

DRŽAVNO SUDBENO VIJEĆE

169

Na temelju članka 56. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – dalje u tekstu ZDSV), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić, Lidije Vidjak i prof. dr. sc. Maria Vinkovića, članova Vijeća, na 64. sjednici održanoj 4. studenoga 2021., donijelo je

ODLUKU

Za sutkinju Općinskog suda u Varaždinu imenuje se:

DUBRAVKA KRALJIĆ, viša sudska savjetnica – specijalistica u Općinskom sudu u Varaždinu.

Broj: IS-10/21-10
 Zagreb, 4. studenoga 2021.

Predsjednik
 Državnog sudbenog vijeća
 Darko Milković, v. r.
### NN 16/2022 (4.2.2022.), Odluka o usklađivanju svote nacionalne naknade za starije osobe od 1. siječnja 2022.

Hrvatski zavod za mirovinsko osiguranje

175

Na temelju članka 9. stavka 3. Zakona o nacionalnoj naknadi za starije osobe (»Narodne novine«, broj 62/20) i članka 21. točke 7. Statuta Hrvatskog zavoda za mirovinsko osiguranje (»Narodne novine«, broj 28/14, 24/15, 73/19 i 147/20), Upravno vijeće Hrvatskog zavoda za mirovinsko osiguranje, na sjednici održanoj 2. veljače 2022., donosi

ODLUKU

O USKLAĐIVANJU SVOTE NACIONALNE NAKNADE ZA STARIJE OSOBE OD
 1. SIJEČNJA 2022.

Članak 1.

Svota nacionalne naknade za starije osobe usklađuje se od 1. siječnja 2022. i iznosi 820,80 kn.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2022.

Klasa: 041-01/22-02/1
 Urbroj: 341-99-01/01-22-3
 Zagreb, 2. veljače 2022.

Predsjednica
 Upravnog vijeća
 Hrvatskog zavoda za
 mirovinsko osiguranje
 Melita Čičak, v. r.
### NN 17/2022 (7.2.2022.), Uredba o utvrđivanju najviših maloprodajnih cijena naftnih derivata

Vlada Republike Hrvatske

177

Na temelju članka 9. stavka 2. Zakona o tržištu nafte i naftnih derivata (»Narodne novine«, br. 19/14., 73/17. i 96/19.), Vlada Republike Hrvatske je na sjednici održanoj 7. veljače 2022. donijela

UREDBU

O UTVRĐIVANJU NAJVIŠIH MALOPRODAJNIH CIJENA NAFTNIH DERIVATA

Članak 1.

Ovom Uredbom utvrđuju se iznosi najviših maloprodajnih cijena naftnih derivata koje energetski subjekti koji se bave trgovinom na veliko naftnim derivatima i/ili trgovinom na malo naftnim derivatima (u daljnjem tekstu: energetski subjekti), smiju primijeniti na području Republike Hrvatske.

Članak 2.

(1) Ova Uredba primjenjuje se na sljedeće naftne derivate:

– motorne benzine

– dizelsko gorivo

– dizelsko gorivo (plavi dizel).

(2) Najviša maloprodajna cijena utvrđuje se za litru naftnih derivata iz stavka 1. ovoga članka.

(3) Na najvišu maloprodajnu cijenu naftnih derivata nije dozvoljeno zaračunavati naknade ili druge troškove koji nisu propisani ovom Uredbom ili drugim posebnim propisima.

(4) Kvaliteta i označavanje naftnih derivata iz stavka 1. ovoga članka utvrđeni su Uredbom o kvaliteti tekućih naftnih goriva (»Narodne novine«, broj 131/21.).

Članak 3.

(1) Najviše maloprodajne cijene s porezom na dodanu vrijednost određuju se za:

– motorni benzin – EUROSUPER 95 u iznosu od 11,37 kn/l

– dizelsko gorivo – EURODIZEL u iznosu od 11,29 kn/l

– dizelsko gorivo – EURODIZEL BS plavi u iznosu od 6,50 kn/l.

(2) Najviše maloprodajne cijene za sve naftne derivate s dodanim multifunkcionalnim aditivima tijekom namješavanja, skladištenja ili otpreme utvrđuju se slobodno. Aditivi su spojevi koji nisu ugljikovodici, a koji se dodaju ili miješaju s derivatom kako bi se izmijenila njegova svojstva. Multifunkcionalni aditivi su spojevi koji nisu ugljikovodici, a koji se naknadno dodaju ili miješaju s derivatom od strane distributera/trgovca kako bi se izmijenila njegova svojstva.

(3) Energetski subjekt mora kupcima omogućiti kupnju pojedinog naftnog derivata bez dodanih multifunkcionalnih aditiva na svakoj benzinskoj postaji gdje prodaje pojedini naftni derivat. Ako na benzinskoj postaji ne postoji mogućnost kupnje pojedinog naftnog derivata bez dodanih multifunkcionalnih aditiva, tada je energetski subjekt dužan primijeniti maloprodajnu cijenu koja je jednaka ili niža od cijene određene stavkom 1. ovoga članka.

Članak 4.

Maksimalne maloprodajne cijene određene su za neprekinuto razdoblje od najduže 30 dana od dana stupanja na snagu ove Uredbe.

Članak 5.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/22-03/11

Urbroj: 50301-05/16-22-2

Zagreb, 7. veljače 2022.

Predsjednik
 mr. sc. Andrej Plenković, v. r.
### NN 18/2022 (9.2.2022.), Naredba o izmjenama i dopuni Naredbe o smanjenju brojnog stanja pojedine vrste divljači

Ministarstvo poljoprivrede

193

Na temelju članka 64. stavka 1. Zakona o lovstvu (»Narodne novine«, br. 99/18, 32/19 i 32/20), ministrica poljoprivrede donosi

NAREDBU

O IZMJENAMA I DOPUNI NAREDBE O SMANJENJU BROJNOG STANJA POJEDINE VRSTE DIVLJAČI

Članak 1.

U Naredbi o smanjenju brojnog stanja pojedine vrste divljači (»Narodne novine«, br. 115/18 i 98/20) u članku 2. dodaje se stavak 5. koji glasi:

»(5) Rok za izvršenje radnji iz stavka 1. podstavaka 1. i 3. ovoga članka je do 31. ožujka 2023. godine.«.

Članak 2.

U članku 4. stavku 2. podstavku 2. broj »111/18« zamjenjuje se brojem »96/19«.

Članak 3.

U članku 5. stavku 1. podstavak 1. mijenja se i glasi:

» – u roku od sedam dana prijaviti izlučenje divljači svinje divlje (Sus scrofa L.) razduživanjem markice za označavanje krupne divljači putem Središnje lovne evidencije, a lovoovlaštenici – korisnici površina na kojima je zabranjeno ustanovljenje lovišta i provoditelji mjera uzgoja i zaštite divljači u roku od sedam dana dostavom ispunjenog PPD-3 obrasca na adresu elektroničke pošte SLE@mps.hr».

U podstavku 3. broj »111/18« zamjenjuje se brojem »96/19«.

Članak 4.

Ova Naredba stupa na snagu prvoga dana od dana objave u »Narodnim novinama«.

Klasa: 323-03/18-01/17

Urbroj: 525-11/0569-22-12

Zagreb, 3. veljače 2022.

Ministrica poljoprivrede
 Marija Vučković, v. r.
### NN 18/2022 (9.2.2022.), Plan prijma u državnu službu u Državno izborno povjerenstvo Republike Hrvatske za 2022. godinu

DRŽAVNO IZBORNO POVJERENSTVO REPUBLIKE HRVATSKE

194

Na osnovi članka 43. stavka 2. točke c) Zakona o državnim službenicima (»Narodne novine«, broj 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15, 61/17, 70/19 i 98/19), a sukladno Državnom proračunu Republike Hrvatske za 2022. godinu i projekcijama za 2023. i 2024. godinu (»Narodne novine«, broj 140/21), donosi se

PLAN

PRIJMA U DRŽAVNU SLUŽBU U DRŽAVNO IZBORNO POVJERENSTVO REPUBLIKE HRVATSKE ZA 2022. GODINU

I.

Ovim Planom prijma u državnu službu utvrđuje se prijam državnih službenika i namještenika u Stručnu službu Državnog izbornog povjerenstva Republike Hrvatske za 2022. godinu.

II.

Plan prijma u državnu službu sadrži stvarno stanje popunjenosti radnih mjesta u Stručnoj službi Državnog izbornog povjerenstva Republike Hrvatske te potreban broj državnih službenika i namještenika na neodređeno vrijeme.

III.

U Stručnoj službi Državnog izbornog povjerenstva Republike Hrvatske zaposleno je 19 državnih službenika na neodređeno vrijeme.

IV.

U Stručnoj službi Državnog izbornog povjerenstva u 2022., sukladno predviđenim financijskim sredstvima u Državnom proračunu Republike Hrvatske za 2022. i projekcijama za 2023. i 2024. godinu te suglasnosti Ministarstva financija od 1. veljače 2022., klasa: 100-01/22-01/2; urbroj: 513-05-01-22-3, planira se prijam na neodređeno vrijeme:

– 1 (jednog) državnog službenika sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim studijem ekonomske struke;

– 1 (jednog) državnog službenika sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim studijem pravne struke ili struke javne uprave;

– 1 (jednog) državnog službenika sa završenom srednjom stručnom spremom upravne, ekonomske ili birotehničke struke, zatim gimnazije ili druge četverogodišnje srednje škole čiji je nastavni plan i program isti ili u pretežitom dijelu jednak nastavnom planu i programu škola u kojima se obrazuju kadrovi za propisane struke te

– 1 (jednog) namještenika III. vrste sa srednjom stručnom spremom tehničke struke.

V.

Na temelju ovog Plana prijma, slobodna radna mjesta popunjavaju se putem javnog natječaja, internog oglasa, napredovanja ili premještaja.

VI.

Plan prijma u državnu službu stupa na snagu danom donošenja, a objavljuje se u »Narodnim novinama«, te na internetskim stranicama Ministarstva pravosuđa i uprave i Državnog izbornog povjerenstva Republike Hrvatske.

Klasa: 112-08/22-01/03
 Urbroj: 507-02/09-22-4
 Zagreb, 7. veljače 2022.

Tajnica
 Albina Rosandić, v. r.
### NN 18/2022 (9.2.2022.), Odluka o naknadi za razvoj društva Vinkovački vodovod i kanalizacija d.o.o. za područje Općine Cerna (naselja: Cerna I Šiškovci)

VINKOVAČKI VODOVOD I KANALIZACIJA D.O.O.

199

Na temelju čl. 52. st. 1. Zakona o financiranju vodnoga gospodarstva (»Narodne novine« br. 153/09, 90/11, 56/13, 154/14, 119/15, 120/16, 127/17 i 66/19), Skupština društva Vinkovački vodovod i kanalizacija d.o.o. Vinkovci, Dragutina Žanića-Karle 47a, 24. siječnja 2022. godine, u skladu s čl. 23. i 24. Zakona o vodnim uslugama (»Narodne novine« br. 66/19), zastupana po punomoćniku g. Josipu Romiću – po ovjerenoj punomoći od 24. siječnja 2022. (OV-329/2022), dvostrukom većinom donosi

ODLUKU

O NAKNADI ZA RAZVOJ

I.

Ovom Odlukom određuje se obveza plaćanja naknade za razvoj na vodoopskrbnom području javnog isporučitelja vodnih usluga Vinkovačkog vodovoda i kanalizacije d.o.o. (dalje: Isporučitelj), obveznici plaćanja, namjena i visina naknade za razvoj, način i rokovi uplate naknade za razvoj, nadzor nad obračunom i naplatom naknade za razvoj, izuzeća od plaćanja, oslobođenja i olakšice.

II.

Obveznici plaćanja naknade za razvoj su svi obveznici plaćanja cijene vodne usluge javne vodoopskrbe na području Općine Cerna (naselja: Cerna i Šiškovci).

III.

Prihodi od naknade za razvoj koriste se u skladu s planom gradnje komunalnih vodnih građevina i to za sufinanciranje projekta »Poboljšanje vodnokomunalne infrastrukture na području aglomeracija Vinkovci, Otok, Ivankovo i Cerna«, izradu projektne dokumentacije dogradnje vodoopskrbne mreže, izradu projektne dokumentacije sustava odvodnje i izradu projektne dokumentacije/dogradnje vodoopskrbne mreže.

IV.

Naknada za razvoj iznosi 2,00 kn/m3 isporučene vode iz sustava javne vodoopskrbe za sve kategorije korisnika vodnih usluga.

V.

Korisnici su dužni plaćati naknadu za razvoj u rokovima u kojima su dužni plaćati cijenu vodne usluge javne vodoopskrbe.

Na obračun i plaćanje naknade za razvoj primjenjuju se izuzeća od plaćanja, oslobođenja i olakšice koje se primjenjuju na plaćanje cijene vodne usluge javne vodoopskrbe.

VI.

Prikupljanje sredstava od naknade za razvoj te namjensko trošenje tih sredstava sukladno točki III. ove Odluke obavlja Isporučitelj.

VII.

Isporučitelj će podnositi godišnje izvješće o naplaćenim i utrošenim sredstvima naknade za razvoj Nadzornom odboru i Skupštini Isporučitelja.

Nadzor nad naplatom i trošenjem sredstava naknade za razvoj provodi se u skladu s čl. 25. Zakona o vodnim uslugama.

VIII.

Ova Odluka stupa na snagu danom donošenja, objavit će se u »Narodnim novinama«, dostaviti Vijeću za vodne usluge u roku od pet dana i ostaje na snazi do donošenja nove odluke o naknadi za razvoj.

Vinkovci, 24. siječnja 2022.

Predsjednik Skupštine
 Ivan Bosančić, mag. oec., v. r.